标题：翻胃
翻胃
嘉兴朱亭立，曾任广信太守，向病呕吐，时发时愈，是时吐不止，粒米不下者三日，医以膈证回绝，其友人来邀诊。余曰：此翻胃证，非膈证也。膈乃胃腑干枯，翻胃乃痰火上逆，轻重悬殊，以半夏泻心汤加减治之，渐能进食，寻复旧，从此遂成知己。每因饮食无节，时时小发，且不善饭，如是数年，非余方不服，甚相安也。后余便道过其家，谓余曰:我遇武林名医，谓我体虚，非参附不可。今服其方，觉强旺加餐。余谓此乃助火以腐食，元气必耗，将有热毒之害。亭立笑而腹非之，似有恨不早遇此医之意。不两月遣人连夜来迎，即登舟，抵暮人其寝室。见床前血汗满地，骇问故，亭立已不能言，惟垂泪引过，作泣别之态而已。盖血涌斗余，无药可施矣，天明而逝。十年幸活，殒于一朝，天下之服热剂而隐受其害者，何可胜数也。  翻胃 人体说明图
雄按：服温补药而强旺加餐，病家必以为对证矣，而孰知隐受其害哉。更有至死而犹不悟者，目击甚多，可为叹息。
娄门范昭，素患翻胃，粒米不能入咽者月余，胸中如有物蠢动。余曰:此虫膈也，积血所成。举家未信，余处以开膈末药，佐以硫黄，三剂后，吐出痰血半瓯，随吐虫二十余枚，长者径尺，短者二寸，色微紫。其肠俱空，乃药入而虫积食之，皆洞肠而死者，举家惊喜，以为病愈。余曰:未也。姑以粥与之，连进二碗，全然不呕，更觉宽适，顷之粥停不下，不能再食。余曰:胃腑已为虫蚀，无藏食之地，无救也。辞不复用药，不旬日而卒。
翻胃实例
又称“反胃”，“胃反”。一般症状表现为食后脘腹闷胀、宿食不化、朝食暮吐、暮食朝吐为主要临床表现的病证。多由饮食不节、酒色所伤，或长期忧思郁怒，使脾胃功能受损，以致气滞、血瘀、痰凝而成。呃郡中陆某，患呃逆，不过偶尔胃中不和，挟痰挟气，世俗所谓冷呃也，不治自愈。非若病后呃逆，有虚实寒热之殊，关于生死也。陆乃青粱之人，从未患此，遂大惧，延医调治。
  白术草
医者亦大骇云：此必大虚之体，所以无病见此。即用人参、白术等药，痰火凝结而胃络塞，呃遂不止，病者自问必死，举家惊惶。余诊视之，不觉狂笑，其昆仲在旁，怪而问故。
余曰：不意近日诸名医冒昧至此，此非病也，一剂即愈矣。以泻心汤加旋覆花、枇杷叶，果一剂而呃止。越一月，呃又发，仍用前日诸医治之，数日而死。其老仆素相熟，偶遇于他所，问其主人安否?因述其故。岂非命耶!
雄按：吴雨峰大令，年七十一岁，今秋患感发热，而兼左胁偏痛，舌色干紫无苔，稍呷汤饮，小溲即行，不食不便，脉洪且数。余知其平素津虚脾约，气滞痰凝，连予轻肃宣濡之剂，热渐缓，胁渐舒，而舌色不润，仍不喜饮，溲赤便闭，呃忒频来，举家皇皇。余曰：无恐也，便行即止矣。逾二日，连得畅解，脉静身凉，舌色有津，呃仍不减，人皆谓高年病后之虚呃，议用镇补。余曰:此气为痰阻，升降失调，得食不舒，平时无嚏，是其征也。授以枳桔汤加蒌、薤、菖、茹、橘、半、柴胡，果一剂知，二剂已。癃学宫后金汝玉，忽患小便不通，医以通利导之，水愈聚而溺管益塞，腹胀欲裂，水气冲心即死，再饮汤药，必不能下，而反增其水。余曰：此因溺管闭极，不能稍通也。以发肿药涂之，使溺器大肿，随以消肿之药解之，一肿一消，溺管稍宽，再以药汤洗少腹而挤之，蓄溺涌出而全通矣。此无法中之法也。
木渎某，小便闭七日，腹胀如鼓，伛偻不能立，冲心在顷刻矣。就余山中求治，余以鲜车前根捣烂敷其腹，用诸利水药内服，又煎利水通气药，使坐汤中，令人揉挤之，未几溺迸出，洒及揉者之面，溺出斗余，其所坐木桶几满，腹宽身直。雄按:两外治法皆妙。水肿洞庭席君际飞，形体壮实，喜饮善啖，患水肿病，先从足起，遂及遍身，腰满腹胀，服利水之药，稍快，旋即复肿，用针针之，水从针孔出，则稍宽，针眼闭则复肿。《内经》有刺水病之法，其穴有五十七，又须调养百日，且服闭药，而此法失传，所以十难疗一。余所治皆愈而复发，遂至不救。虽因病者不能守法，亦由医治法不全耳。惟皮水风水，则一时之骤病，驱风利水，无不立愈，病固各不同也。消常熟汪东山夫人，患消证，夜尤甚，每夜必以米二升，煮薄粥二十碗，而溲便不异常人，此乃为火所烁也。先延郡中叶天士，治以乌梅、木瓜等药，敛其胃气，消证少痊。而烦闷羸瘦，饮食无味，余谓此热痰凝结，未有出路耳。以清火消痰，兼和中开胃调之，病情屡易，随证易方，半年而愈。虫痛苏州黄四房女，年十二，患腹痛，愈医愈甚。余偶至其家，昏厥一夕方苏，舌俱咬破，流血盈口，唇白而目犹直视，脉参错无常。余曰:此虫痛也。贯心则死，非煎药所能愈，合化虫丸与之，痛稍缓，忽复更痛，吐出虫二十余条，长者径尺，紫色，余长短不齐，淡红色，亦有白者，自此而大痛不复作，小痛未除，盖其窠未去也。复以杀虫之药，兼安胃补脾之方调之，而虫根遂绝。盖此证甚多，医者既不能知，惟认为寒与食，即以为虫，又无杀虫之方，在精力强旺者，久能自化;其不足者，变为丁奚、劳怯、痞臌等证，至死而人不能知，亦可哀也。余治此证不一，姑举其最剧者以明治法。
常州蒋公讳斌之孙，患心腹痛，上及于头，时作时止，医药罔效，向余求治。余曰此虫病也。以杀虫之药，虫即远避，或在周身皮肤之中，或在头中，按之如有蠕动往来之象。余用杀虫之药为末，调如糊，到处敷上，而以热物熨之，虫又逃之他处，随逃随敷，渐次平安，而根终不除，遂授方令归。越二年书来，云虫根终未尽，但不甚为害耳，此真奇疾也。怔忡淮安巨商程某，母患怔忡，日服参术峻补，病益甚，闻声即晕，持厚聘邀余。余以老母有恙，坚持不往，不得已，来就医，诊视见二女仆从背后抱持，二女仆遍体敲摩，呼太太无恐，吾侪俱在也，犹惊惕不已。余以消痰之药去其涎，以安神之药养其血，以重坠补精之药纳其气，稍得寝。半月余，惊恐全失，开船放炮，亦不为动，船挤喧嚷，欢然不厌。盖心为火脏，肾为水脏，肾气挟痰以冲心，水能克火，则心振荡不能自主，使各安其位，则不但不相克，而且相济，自然之理也。
长兴赵某，以经营过劳其心，患怔忡证，医者议论不一，远来就余。余以消痰补心之品治其上，滋肾纳气之药治其下，数日而安。此与程母病同，而法稍异。一则气体多痰，误服补剂，水溢而火受克之证；一则心血虚耗，相火不宁，侵犯天君之证，不得混淆也。亢阳姻戚殷之晋，年近八旬，素有肠红证，病大发，饮食不进，小腹高起，阴囊肿亮，昏不知人。余因新年贺岁候之，正办后事。余诊其脉，洪大有力，先以灶灰、石灰作布袋，置阴囊于上，袋湿而囊肿消;饮以知母、黄柏泻肾之品。越三日，余饮于周氏，周与至戚相近半里，忽有叩门声，启视之，则其子扶病者至，在座无不惊喜，同问余曰：何以用伐肾之药而愈?余曰:此所谓欲女子而不得也。众以为戏言。翁曰:君真神人也。我向者馆谷京师，患亦相似，主人以为无生理也，遂送我归，归旬日即痊。今妻妾尽亡，独处十余年，贫不能蓄妾，又耻为苟且之事，故病至此，既不可以告人，亦无人能知之者。言毕凄然泪下，又阅五年而卒。盖人之气禀各殊，亢阳之害，与纵欲同，非通于六经之理，与岐黄之奥者，不足与言也。雄按:纵欲固伤阴，而亢阳亦烁阴，知柏泻肾者，泻肾火之有余，而保其不足之水也。
相关药方
脉：反胃噎膈，寸紧尺涩，紧芤或弦虚寒之厄，关沉有痰，浮涩脾积，浮弱虚气，涩小血弱，若涩而沉，七情所搏。
夫膈噎翻胃之症，皆由七情太过而动五脏之火，熏蒸津液而痰益盛，脾胃渐衰，饮食不得流行，为膈、为噎、为翻胃也。丹溪云：年高者不治。盖年少之人，气血未虚，用药劫去痰，虽得暂愈，其病立复。所以然者，气虚则不能运化而生痰，血虚则不能滋润而生火也。
又云：此症切不可用香燥之药而浓滋味。盖症属热燥，故不可用香燥之药。香能散气，燥能耗血，浓滋味能助火而生痰也。粗工不识病源，但见斯疾，便以峻剂拨之而取刻效，以图浓贿。不思病危，复而不救，可不叹哉！
大凡膈噎翻胃，不可服辛热香燥，最能耗血。粪如羊屎者不治，大肠无血故也。口吐白沫者不治，气血俱惫故也。
       备注：翻胃者，胃虚吐食而不纳也。安胃汤人参（五分） 白术（三分） 茯苓（去皮） 山药（炒） 当归陈皮 半夏（姜汁炒） 藿香（各一钱） 砂仁（五分） 黄连（姜汁炒） 莲肉（各八分） 甘草（三分）
上锉一剂，生姜三片、枣一枚、乌梅一个，水煎温服。顺气和中汤治呕吐翻胃、嘈杂吞酸、痞闷噫气、噎膈、心腹刺痛、恶心吐痰水。
陈皮（盐水浸炒，一钱） 半夏（姜汁炒，七分） 白茯苓（去皮，七分） 白术（去芦，土炒，八分）枳实（麸炒，五分） 香附（醋浸炒，一钱） 砂仁（炒，三分） 黄连（姜汁和猪胆汁拌炒，六分） 山栀（姜汁炒黑，一钱） 神曲（炒，六分） 甘草（炙，三分）
  山栀
上锉一剂，生姜三片，长流水入胶泥搅，澄清水一钟，煎至七分，入竹沥、童便、姜汁，不拘时，细细温服。如气虚加黄 、人参各八分；如血虚加当归七分、川芎五分；如气恼或气不舒畅加乌药五分、木香三分；
如胸膈饱闷加萝卜子炒六分；如心下嘈杂醋心加吴茱萸四分，倍黄连、白术；如呕吐不吐加藿香梗七分。太仓丸治噎膈翻胃，脾胃虚弱，不思饮食。
白豆蔻（二两） 砂仁（二两） 陈仓米（一升，黄土炒熟）
上为细末，姜汁为丸，如梧桐子大。每服百丸，淡姜汤送下。
        备注：气血虚而翻胃者，宜攻补兼济也。王道无忧散治翻胃膈噎。
当归白芍（炒） 川芎 生地黄（各八分） 赤芍（五分） 白术（土炒） 白茯苓（去皮。各一钱二分）赤茯苓砂仁枳实（麸炒） 香附 乌药 陈皮 半夏（姜汁炒） 藿香 槟榔 猪苓 木通 天门冬（去心）麦门冬（去心） 黄柏（人乳炒） 知母（人乳炒） 黄芩（炒，各八分） 粉甘草（三分）
上锉一剂，水煎温服。
         备注：年老之人，阴血枯槁，痰火气结，升而不降，饮食不下者，乃成膈噎之病也。当归养血汤当归白芍（炒） 熟地黄茯苓（去皮。各一钱） 贝母（去心） 栝蒌（去壳） 枳实（麸炒）陈皮 浓朴（姜汁炒） 香附 抚芎 苏子（炒、各七分） 沉香（五分） 黄连（用吴茱萸同炒，去茱萸，用连八分。）
上锉一剂，生姜一片、枣一枚，水煎，竹沥磨沉香调服。
备注：年少之人，有患膈噎者，胃脘血燥不润，便闭塞而食不下也。生津补血汤治年少胃脘血燥，故塞。
当归白芍（炒） 熟地黄 生地黄茯苓（去皮，各一钱） 枳实（麸炒） 陈皮黄连（炒） 苏子贝母（去心。各七分） 砂仁 沉香（各五分）
上锉一剂，姜一片、枣一枚，水煎，竹沥、沉香同服。
       备注：翻胃因气恼者，宜顺气化痰清火也。四子调中汤治翻胃，或小便赤、大便闭及痰气壅盛者。
青皮（五分，去穣，麸炒） 陈皮（五分） 枳实（麸炒，一钱） 香附（炒一钱） 黄连（姜汁炒，七分）半夏（姜汁炒，二钱） 栝蒌仁（炒，一钱） 苏子（炒） 白芥子（炒） 桃仁（去皮尖。各一钱五分）茯苓（去皮） 木通（各一钱） 沉香 芒硝（各五分）
上锉一剂，生姜五片，水煎，稍热服。五子散治气膈鼓胀噎食。
白萝卜子 紫苏子 白芥子（各五钱） 山楂子（去核） 香附子（去毛。各一钱。）
上各为末，合一处，作芥末用。
        备注：秘方神妙不测者，有起死回生之功也。夺命丹裘（一个） 麝香（一分） 孩儿茶（二分） 金丝黄矾（三分） 朱砂（春二分、夏四分、秋六分、冬八分）
上裘乃土糖裘，即蜣螂所滚之弹丸，粪土之下皆有。用弹中有白虫者如指大与大蛴螬一样，将弹少破一点，盖住火 过大黄色存性，不要烧焦了。入前药内，并弹共为末，烧酒调，空心服。如觉饥，用大小米煮粥，渐渐少进，一日二三次，不可多吃，一日徐徐进一碗半足矣。慎不可多服，多则病复不可治矣。忌生冷酱炒、浓味葱蒜、酒面炙爆等物，及气恼五十以后，一二服即效。
二豆回生丹 治翻胃噎食。
硼砂（二钱） 雄黄（二钱） 乳香（一钱） 朱砂（二钱） 黑豆（四十九粒） 绿豆（四十丸粒） 百草霜（五钱，微火炒过用）
上共为细末，用乌梅三十个，取肉和丸，如指顶大，朱砂为衣。每噙化一丸良久，将面饼一个茶泡烂与食之。
不吐乃药之效。若吐，再噙化一丸。忌油腻、盐醋、怒气、房劳。神灸翻胃法以男左女右手拿棍一条，伸手拄棍在地与肩一般高，肩上有窝名肩井穴，灸三炷即效。灸法治翻胃神效。
膏盲（二穴，令病患两手交在两膊上，则脾骨开，以手揣摩第四椎骨下，两旁各开二寸，四肋三间之中，按之酸痛是穴，灸时手搭两膊上不可放下，灸至百壮为佳） 膻中（一穴，在膺部中，行两乳中同陷中，仰卧取之，灸七壮，禁针三里二穴，在膝下三寸、 外 两筋间，灸七壮。）
收功保后者，宜调养血气也。养血助胃丸治呕吐翻胃愈后，用此养元气，健脾胃、生血脉、调荣卫、清郁气，收功保后。
当归（酒洗，一两） 川芎（一两） 白芍（盐酒炒，一两） 人参（去芦，五钱） 扁豆（姜汁炒，六钱）白术山药（炒，一两） 蓬肉（去心皮，一两） 甘草（炙，三钱。）
上为细末，姜汁打神曲糊为丸，如梧桐子大。每服六七十丸，空心，白滚水送下。
补遗秘方
七伤通气散治十膈五噎、腹内久积、气块伤力、呕吐膨胀，此散诸病皆治。
牙皂（二两，火 ） 大黄（二两，面包烧熟） 砂（二钱） 巴豆（六钱，去油，二钱） 当归（二钱半）
上为末，每眼一分或二分，量人大小虚实加减用之。引用好酒一口调服，不饮酒者，滚白水亦可。引不许多，引多动一二行。此药服之，不吐则泻，不泻则吐。兼治小儿惊风痰响、上窜天吊，吐痰即愈。（又治中风不语。）刘海田治翻胃方用马蛇儿（即野地蝎虎），用公鸡一只，笼住饿一日，只与水吃，换净肚肠，把蛇儿切烂，与鸡食之，取粪焙干为末。每服一钱，烧酒送下。治噎食效方用醋蛾晒干为末，每服一钱，用酒空心下即愈，永不再发。  醋蛾幼虫治噎食秘方用活蝎虎一个入烧酒内，浸七日，将酒顿熟，去蝎虎，只饮酒即愈。治虫亦同。
治噎食病并回食病（回食者，食下即吐也）
用初出窑锻石矿投入锅中滚水内化开去渣，止用清水煮干，炒黄色为度，黄色难得，牙色即可。用罐收贮，黄蜡封口，勿令泄气，过一二年的无用。凡人四十内外，身体壮健者用四分；如年老体弱者，止用二分或二分半、三分为止。以好烧酒一二钟，能饮者三四钟调服。此方专治回食病，哽咽年深，或吐出虫，或下虫，其疾即愈，如不吐不下，遇发再服一次，不发不必服，自然痊好。治噎食方皮硝（二钱，飞过） 孩儿茶（一钱） 麝香（半分）
上为细末，作三服，黄酒送下，永除根不发。治噎膈方新锻石（三钱） 大黄（一钱）
上用黄酒一钟煎，去渣服酒。八仙膏专治噎食。
生藕汁、生姜汁、梨汁、萝卜汁、甘蔗汁、白果汁、竹沥、蜂蜜上各汁一盏加一处，盛饭甑蒸熟，任意食之。
有关翻胃的笑话
有人很喜欢“麻辣粉丝煲”这道菜。 
有一次，他上饭馆，又点了这道菜。但侍者告诉他，这道菜已经卖完了。 
“真的卖完了吗？”他很失望地问。 
“先生，真的卖完了。你瞧，最后一份卖给那桌的先生了。”侍者回答道。 
那人顺着侍者的指点，看见有个很体面的绅士坐在邻座。绅士的饭菜已经吃得差不多了，但那份“麻辣粉丝煲”居然还是满满的。 
那人觉得绅士很浪费美味，所以他走到绅士旁边，指着那份“麻辣粉丝煲”，很有礼貌地问：“先生，您这还要吗？” 
绅士很有风度地摇摇头。 
于是那人立刻坐下，拿起调羹狼吞虎咽起来。 
风卷残云，一会儿一半下肚了，突然间他发现在砂锅底躺着一只很小很小但皮毛已长全的小老鼠。一阵恶心，那人把吃下去的所有粉丝通通吐回了砂锅里。 
当他在那儿翻胃不已的时候，那绅士用很同情的眼光看着他，说：“很恶心是吗？刚才我也是这样……”